wickkiey/tamil-wikipedia-chunked huggingface dataset:
# பெர்க்கிலியம்(III) புளோரைடு

## தயாரிப்பு

600 பாகை செல்சியசு வெப்பநிலையில் பெர்க்கிலியம்(III) ஆக்சைடுடன் ஐதரசன், ஐதரசன் புளோரைடு கலந்த வாயுக் கலவையை சேர்த்து சூடாக்கினால் பெர்க்கிலியம்(III) புளோரைடு உருவாகிறது.
# பெர்க்கிலியம்(III) புளோரைடு

## இயற்பியல் பண்புகள்

பெர்க்கிலியம் முப்புளோரைடு இரண்டு வகையான கட்டமைப்புகளுடன் மஞ்சள்-பச்சை திண்மப் பொருளாக உருவாகிறது. குறைந்த வெப்பநிலையில், இது செஞ்சாய்சதுர (YF3 அமைப்பு) கட்டமைப்பில் அணிக்கோவை அளவுருக்கள் a = 670 பைக்கோ மீட்டர், b = 709 பைக்கோ மீட்டர் மற்றும் c = 441 பைக்கோ மீட்டர் என்ற அளவுருக்களுடன் படிகமாகிறது. உயர் வெப்பநிலையில், இது முக்கோண வடிவ (LaF3 அமைப்பு) அமைப்பில் அணிக்கோவை அளவுருக்கள் a = 697 பைக்கோ மீட்டர் மற்றும் c = 714 பைக்கோ மீட்டர் அளவுருக்களில் படிகமாகிறது. பெர்க்கிலியம் முப்புளோரைடின் நிலைமாறு வெப்ப அளவு 350-600 பாகை செல்சியசு வெப்பநிலைகளுக்கு இடையில் அமைகிறது.
# பெர்க்கிலியம்(III) புளோரைடு

## வேதிப் பண்புகள்

பெர்க்கிலியம் முப்புளோரைடு இலித்தியம் உலோகத்தால் குறைக்கப்பட்டு உலோக பெர்க்கிலியம் பெறப்படுகிறது:
::BkF<sub>3</sub> + 3Li → Bk + 3LiF
# அனைத்து நேபாள சனநாயக வாலிபர் சங்கம்

**அனைத்து நேபாள சனநாயக வாலிபர் சங்கம்** (*All Nepal Democratic Youth Association*) நேபாள நாட்டில் உள்ள ஓர் அரசியல் சார்பு இளைஞர் இயக்கமாகும். இராசுட்ரியா சனமோர்ச்சாவின் இளைஞர் பிரிவான இவ்வமைப்பின் 6ஆவது தேசிய மாநாடு 2007 ஆம் ஆண்டு பிப்ரவரி மாதம் துலிகேல் நகரத்தில் நடைபெற்றது.
# மாக் மண்டின்

**மாக் மண்டின்** (மலாய்: *Mak Mandin*; ஆங்கிலம்: *Mak Mandin*; சீனம்: 麦曼丁) என்பது மலேசியா, பினாங்கு, வட செபராங் பிறை மாவட்டம் (*North Seberang Perai District*) உள்ள ஒரு நகரம். இந்த நகருக்கு மிக அருகில் செபராங் பிறை நகரம் அமைந்து உள்ளது. சுங்கை பட்டாணி நகரில் இருந்து 48 கி.மீ.; பாலிங் நகரில் இருந்து 7 கி.மீ. வடக்கே உள்ளது.  
மாக் மண்டின் ஒரு நகர்ப்புற கிராமம்; மற்றும் தொழில்துறை பகுதி ஆகும். இது பிறை ஆற்றின் (*Prai River*) வடக்குப் பகுதியில் அமைந்துள்ளது.
# மாக் மண்டின்

## பொது

மாக் மாண்டின் வளாகத்தில் ஒரு பெரிய தொழிற்பேட்டை உள்ளது. பினாங்கில் தொடக்கப்பட்ட ஆரம்பகால தொழிற்பேட்டைகளில் மாக் மாண்டின் தொழிற்பேட்டையும் (*Mak Mandin Industrial Estate*) ஒன்றாகும். இது செபெராங் ஜெயா தொழில் பூங்காவின் (*Seberang Jaya Industrial Park*) வடக்குப் பகுதியில் அமைந்துள்ளது.  
1957-ஆம் ஆண்டு மலாயா விடுதலை அடைந்த பின்னர், பல பத்தாண்டுகளாக செபராங் பிறை பகுதி, கணிசமான அளவிற்குப் பொருளாதார வளர்ச்சியைக் கண்டுள்ளது. மாக் மாண்டின் தொழிற்பேட்டை உருவாக்கப்பட்ட பின்னர் மேலும் துரிதமாக வளர்ச்சி கண்டது.
# மாக் மண்டின்

## பொது

### தொழில்துறை நிறுவனங்கள்

செபராங் பிறையில் பல தொழில்துறை நிறுவனங்கள் நிறுவப்பட்டுள்ளன. 1974-ஆம் ஆண்டில் பினாங்கு துறைமுகத்தின் முக்கிய நடவடிக்கைகளை பட்டர்வொர்த் நகர்ப் பகுதிக்கு இடமாற்றம் செய்யப்பட்டது. அதனால் செபராங் பிறை நகரத்தின் பொருளாதாரம் உயரத் தொடங்கியது.  
வடக்கு-தெற்கு அதிவேக நெடுஞ்சாலை பினாங்கு பாலம்; மற்றும் பினாங்கு இரண்டாவது பாலம் போன்ற பல முக்கிய திட்டங்களால் செபராங் பிறையின் இணைப்புகளும்; போக்குவரத்துகளின் கட்டமைப்புகளும் எளிதாக்கப்பட்டு உள்ளன. அதனால் இன்று, மலேசியாவின் இரண்டாவது பெரிய நகரமான பினாங்கின் ஒரு பகுதியாகச் சிறப்பு பெறுகிறது.
# மாக் மண்டின்

## மாக் மாண்டின் தொழிற்பேட்டை

மாக் மாண்டின் தொழிற்பேட்டை (*Mak Mandin Industrial Estate*) என்பது பட்டர்வொர்த்தில் உள்ள மாக் மாண்டின் பகுதியில் உள்ள ஒரு பெரிய தொழிற்பேட்டை ஆகும். இது [பிறை ஆறு|பிறை ஆற்றின்]] வடக்கு மற்றும் மேற்கு கரையில் உள்ளது.  
மாக் மாண்டினில் உள்ள தொழிற்பேட்டை, பெட்டாலிங் ஜெயாவில் உள்ள பெட்டாலிங் ஜெயா தொழிற்பேட்டைக்கு (*Petaling Jaya Industrial Estate*) இணையாக, 1961-ஆம் ஆண்டில் நிறுவப்பட்டது. அந்த வகையில் பினாங்கில் உள்ள தொழிற்பேட்டைகளில் மாக் மாண்டின் தொழிற்பேட்டை மிகப் பழமையான ஒன்றாகும்.
# மாக் மண்டின்

## மாக் மாண்டின் தொழிற்பேட்டை

### பொருட்கள் உற்பத்தி

மாக் மாண்டின் தொழிற்பேட்டையில் உள்ள பெரும்பாலான தொழிற்சாலைகள் பொருட்கள் உற்பத்தியில் கவனம் செலுத்துகின்றன. உணவுப் பொருட்கள், துணிவகைகள், வீட்டு உபயோகப் பொருட்கள், வீட்டுப் பாத்திரங்கள் போன்ற பொருட்களை உற்பத்தி செய்கின்றன.  
மாக் மண்டின் சாலை (*Jalan Mak Mandin*), பாகன் லாலாங் சாலை (*Jalan Bagan Lalang*), மற்றும் பெர்மாத்தாங் பாவ் சாலை (*Jalan Permatang Pauh*) ஆகிய மூன்று முக்கிய சாலைகள் இந்தத் தொழிற்பேட்டைக்கு முக்கியச் சாலைகளாக உள்ளன.  
1978 சூலை 23-ஆம் தேதி, சங்கங்களின் பதிவு இலாகாவில் பதிவு செய்யப்பட்ட இந்த ஆலயத்திற்கு, 1989-ஆம் ஆண்டில், 12,534 சதுரடி பரப்பளவு கொண்ட நிலம் பினாங்கு மாநில அரசாங்கத்தால் வழங்கப்பட்டது. பினாங்கு மாநில அரசாங்கம் வழங்கிய நிதியுதவி; பொதுமக்களின் நிதியுதவி ஆகியவற்றால் 1993-ஆம் ஆண்டு, இந்த ஆலயம் செப்பனிடப்பட்டது.
# மாக் மண்டின்

## மாக் மண்டின் தமிழ்ப்பள்ளி

**மாக் மண்டின் தமிழ்ப்பள்ளி** பினாங்கு மாநிலத்தில் அதிகமான மாணவர்களைக் கொண்ட தமிழ்ப்பள்ளி ஆகும். 1970-ஆம் ஆண்டில் உருவாக்கப்பட்ட இந்தப் பள்ளியில் இடப் பற்றாக்குறையினால் காலைப் பள்ளி மதியப் பள்ளி என இரு நேரங்களில் வகுப்புகள் நடைபெற்றன.  
முன்பு பட்டர்வொர்த் நகரில் இருந்த **கம்போங் பங்காளி தமிழ்ப்பள்ளி**; **இந்தியர் சங்கத் தமிழ்ப்பள்ளி**; ஆகிய இரு தமிழ்ப்பள்ளிகளும் ஒன்றிணைக்கப் பட்டு, மாக் மண்டின் தமிழ்ப்பள்ளி என்று ஒரு புதிய கூட்டுப்பள்ளி உருவானது.
# மாக் மண்டின்

## மாக் மண்டின் தமிழ்ப்பள்ளி

### மூன்றுமாடி கட்டடம்

பினாங்கு மாநில அரசாங்கம் 2016-ஆம் ஆண்டில் புதிய மூன்றுமாடி பள்ளிக்கு 42 இலட்சம் ரிங்கிட் ஒதுக்கியது. 2019-ஆம் ஆண்டில் கட்டி முடிக்கப்பட்டது. இருப்பினும் பல்வேறு காரணங்களினால் 2022-ஆம் ஆண்டு வரையில் மாணவர்கள் புதிய பள்ளிக்குச் செல்ல முடியாமல் இருந்தது.  
இந்தப் பள்ளியில் 16 வகுப்பறைகள்; ஒரு நவீன சிற்றுண்டிச்சாலை; குளிர்சாதன வசதி கொண்ட நூல்நிலையம்; ஒரு மாநாட்டு அறை; ஒரு மருத்துவச் சிகிச்சை அறை; போன்ற வசதிகள் உள்ளன.
# மாக் மண்டின்

## மாக் மண்டின் தமிழ்ப்பள்ளி

### பள்ளி மண்டபம்

மாக் மண்டின் தமிழ்ப்பள்ளியின் மண்டப நிர்மாணிப்புப் பணிகள் 2020-ஆம் ஆண்டில் தொடங்கப்பட்டன. மண்டப நிர்மாணிப்புப் பணிகளுக்கு பினாங்கு மாநில அரசாங்கம் 50 இலட்சம் ரிங்கிட் ஒதுக்கியது.  
இந்தியர்கள் மட்டுமின்றி அனைத்து இனங்களும் பயன்படுத்தும் வகையில் கட்டப்படும் இந்த மண்டபத்தின் திறப்பு விழா 2023 சூன் மாதத்தில் நடைபெற உள்ளது.
# மாக் மண்டின்

## மாக் மண்டின் தமிழ்ப்பள்ளி

### பள்ளி விவரங்கள்

மாக் மண்டின் தமிழ்ப்பள்ளியில் 720 மாணவர்கள் பயில்கிறார்கள். 55 ஆசிரியர்கள் பணியாற்றுகிறார்கள். மலேசியக் கல்வியமைச்சு 2020 சனவரி மாதம் வெளியிட்ட புள்ளிவிவரங்கள்.  
| PBD2076 | மாக் மண்டின் | SJK(T) Mak Mandin | **மாக் மண்டின் தமிழ்ப்பள்ளி** | 13400 | பட்டர்வொர்த் | 720 | 55 | } |
| --- | --- | --- | --- | --- | --- | --- | --- | --- |
# இலெமூர் கடற்கரை

**இலெமூர் கடற்கரை** (*Lemur Beach*) இந்தியாவின் தமிழ்நாட்டின் கன்னியாகுமரி மாவட்டம், கணபதிபுரம் பேரூராட்சி பகுதியில் அமைந்துள்ள ஒரு கடற்கரையாகும். இது நாகர்கோவில் நகரிலிருந்து சுமார் 13 கிலோமீட்டர் தொலைவிலும் கன்னியாகுமரியிலிருந்து 32 கி.மீ., தொலைவிலும் அமைந்துள்ளது. நீலக்கடலும் நீண்ட மணல் பரப்பைக் கொண்ட கடற்கரையும் இக்கடற்கரையின் சிறப்புகளாகும். கடற்கரை மணல் பரப்பு சுத்தமாக இருப்பது மேலும் கூடுதல் சிறப்பாகும். *குட்டி மாலத்தீவு, ஆயிரம் கால் பொழிமுகம்* என்ற பெயர்களாலும் இக்கடற்கரை அழைக்கப்படுகிறது. பேச்சிப்பாறை அணையிலிருந்து கால்வாய் பாசனத்திற்காக திறந்து விடப்படும் தண்ணீர் கடலில் கலக்கும் கடற்கரைகளில் லெமூர் கடற்கரையும் ஒன்றாகும்.
# இலெமூர் கடற்கரை

## பெயர் காரணம்

கன்னியாகுமரிக்கு தெற்கே அமைந்திருந்ததாக கருதப்படும் இலெமூரியா கண்டத்தின் நினைவாக, இந்தக் கடற்கரைக்கு இலெமூர் கடற்கரை என்ற பெயர் ஏற்பட்டது.
# இலெமூர் கடற்கரை

## போக்குவரத்து

நாகர்கோவிலில் இருந்து ராசாக்கமங்கலம் வழியாக குளச்சல் செல்லும் சாலையில் கணபதிபுரம் பகுதியில் இக்கடற்கரை அமைந்துள்ளது. நாகர்கோவிலில் அண்ணா பேருந்து நிலையத்தில் இருந்து குளச்சல், மண்டைக்காடு வழித்தடங்களில் செல்கின்ற அரசுப் பேருந்துகளில் ஏறி கணபதிபுரம் பேருந்து நிறுத்தத்தில் இறங்க வேண்டும். அங்கிருந்து வாடகை வாகனங்களில் இலெமூர் கடற்கரைக்குச் செல்லலாம்.
# இலெமூர் கடற்கரை

## சுற்றுலா

மாலையில் சூரியன் மறைவு பார்க்க நிறந்த இடமாக இது உள்ளது. திங்கள் முதல் சனிக்கிழமை வரை காலை 5 மணி முதல் மாலை 8 மணி வரையில் கடற்கரையை பார்க்க அனுமதி வழங்கப்படுகிறது. ஞாயிற்றுகிழமைகளில் 24 மணி நேரமும் இங்கு செல்லலாம். அண்மையில் தங்கும் விடுதிகள் எதுவும் இல்லை. இங்கு குளிப்பதற்கும் மது அருந்தவும் அனுமதி இல்லை.  
இந்த அழகிய கடற்கரையில் அடிக்கடி கடல் சீற்றம் ஏற்படுவதும், பருவ மழைக் காலத்தில் இராட்சத அலைகள் எழும். இந்த இராட்சத அலைகள் அருகில் உள்ள குடியிருப்புப் பகுதிகளுக்குள் நுழைவதும் உண்டு. இதனால் இங்கு கடலில் குளிப்பது தடைசெய்யபட்டுள்ளது. 2024 ஆண்டின் கணக்கீட்டின்படி கடந்த ஐந்து ஆண்டுகளில் கடலலைகளில் சிக்கி 21 பேர் உயிரிழந்துள்ளனர்.
# நூறு கோடி மரங்கள் நடும் திட்டம்

**நூறு கோடி மரங்கள் நடும் திட்டம்** (*One billion trees planting program*) 2021 ஆம் ஆண்டு முதல் ஈரான் நாட்டில் பின்பற்றப்படும் ஒரு திட்டமாகும். ஈரான் நாட்டு விவசாய அமைச்சர் ஜிகாத்து, இயற்கை வளங்கள் மற்றும் நீர்நிலை மேலாண்மை அமைப்பு மற்றும் சுற்றுச்சூழல் துறை ஆகியவை தேசிய நூறு கோடி மரங்கள் நடும் திட்டத்தை 4 ஆண்டுகளுக்குள் நிறைவேற்றும் வகையில் மரங்களை நடும் திட்டத்தை பின்பற்றுகின்றன. இதற்காக நகரங்கள் ஒதுக்கீடு செய்யப்பட்டு, வறட்சியைத் தாங்கும் வகையிலான மரக்கன்றுகள் நடவு செய்ய வளர்க்கப்பட்டு வருகின்றன. ஈரானிய மக்கள் தொகை 85 மில்லியன் ஆகும். அதாவது சராசரியாக ஒரு நபருக்கு 3 மரங்கள் நடப்படவேண்டும் என்று திட்டமிடப்பட்டுள்ளது. அரசாங்கம் இந்த திட்டத்தை ஒரு மென்மையான ஆற்றல் திட்டமாக கருதுகிறது, உலக CO2 உற்பத்தியில் ஈரான் ஆறாவது இடத்தில் உள்ளது என்பது குறிப்பிடத்தக்கதாகும்..
# நூறு கோடி மரங்கள் நடும் திட்டம்

## கட்டங்கள்

இந்தத் திட்டத்திற்காக அரசாங்கம் ஒன்பது ஒப்பந்தங்களில் கையெழுத்திட்டுள்ளது. தேசிய தன்னார்வ தொண்டு நிறுவனம் மற்றும் சில வணிக நிறுவனங்களுடன் இணைந்து செயல்படத் திட்டமிட்டுள்ளது . . இத்திட்டத்தில் முக்கியத்துவம் பெறும் செயல்பாடுகள் பின்வருமாறு:  
1. இயற்கை காடுகளுக்கு புத்துயிர் அளித்தல்
1. மரம் உற்பத்தி
1. நகர்ப்புற பசுமை மற்றும் திறந்தவெளி இருப்பு அதிகரித்தல்
1. மணல் மற்றும் தூசி புயல்கள் குறைத்தல்
# நூறு கோடி மரங்கள் நடும் திட்டம்

## பகுப்பாய்வு

ஈரான் ஒரு பேரழிவு நீர் நெருக்கடியில் உள்ளது. திட்டத்தின் நம்பகத்தன்மை குறித்து பல்வேறு சந்தேகங்கள் உள்ளன. சவூதி அரேபியா 50 பில்லியன் மரங்களையும், சீனா 80 பில்லியன் மரங்களையும் நடத் திட்டமிட்டுள்ளன.  
ஈராக் நாடு 5 மில்லியன் மரங்களை நடுவதற்கு திட்டமிட்டு ஈரானியர்களுக்கு எதிரான நோக்கத்துடன் அதை மிகவும் யதார்த்தமாக திட்டமிட்டுள்ளது.
# நூறு கோடி மரங்கள் நடும் திட்டம்

## ஆதாரங்கள்

-
-
# டையலேன்

**டையலேன்** (*Dialane*) என்பது Al<sub>2</sub>H<sub>6</sub> என்ற மூலக்கூற்று வாய்ப்பாட்டுடன் கூடிய அலுமினியம் மற்றும் ஐதரசன் சேர்ந்து உருவாகும் ஒரு நிலைப்புத்தன்மை அற்ற சேர்மமாகும். நிலைப்புத்தன்மையற்ற இந்த டையலேன் தனக்குள் வினைபுரிந்து அலுமினியம் ஐதரைடு என்ற ஒரு பலபடிச் சேர்மமாகிறது. தனிமைப்படுத்தப்பட்ட மூலக்கூறுகளை திட ஐதரசனில் நிலைப்படுத்தி ஆய்வு செய்யலாம்.
# கியூரியம்(III) குளோரைடு

**கியூரியம்(III) குளோரைடு** (*Curium(III) chloride*) CmCl<sub>3</sub> என்ற மூலக்கூற்று வாய்ப்பாட்டால் விவரிக்கப்படும் ஒரு கனிமச் சேர்மமாகும்.
# கியூரியம்(III) குளோரைடு

## கட்டமைப்பு

கியூரியம்(III) குளோரைடு 9 ஆய முக்கோண முக்கோணப் பட்டக வடிவவியலைக் கொண்டுள்ளது.
# கியூரியம்(III) குளோரைடு

## தயாரிப்பு

கியூரியம் நைட்ரைடுடன் காட்மியம் குளோரைடைச் சேர்த்து வினை புரியச் செய்தால் கியூரியம்(III) குளோரைடு உருவாகிறது.
# புக்கிட் தம்பூன்

**புக்கிட் தம்பூன்** (மலாய்: *Bukit Tambun*; ஆங்கிலம்: *Bukit Tambun*; சீனம்: 武吉淡汶) என்பது மலேசியா, பினாங்கு, வட செபராங் பிறை மாவட்டத்தில் (*North Seberang Perai District*) உள்ள ஒரு நகரம்.  
இந்த நகரத்திற்கு மேற்கில் பத்து காவான்; மற்றும் கிழக்கில் சிம்பாங் அம்பாட் நகரங்கள் எல்லைகளாக உள்ளன. பினாங்கு பாலத்தில் இருந்து 25 கிலோமீட்டர் தொலைவில் உள்ளது. இந்தக் கிராமப்புற நகர்ப்பகுதி ஜாவி ஆற்றின் (*Sungai Jawi*) கரையில் அமைந்துள்ளது.
# புக்கிட் தம்பூன்

## பொது

புக்கிட் தம்புன் பகுதி சிம்பாங் அம்பாட் (*Simpang Ampat*) நகர்ப் பகுதியின் ஒரு துணைப் பகுதியாகும். இது ஒரு கடலோரக் குடியேற்றப் பகுதி. பெரும்பாலும் சீன மீனவர்கள் வசிக்கும் ஒரு மீன்பிடி கிராமமாக உள்ளது.
சுற்றுலா பயணிகளை வரவேற்கும் வகையில் பழைய கடைவீடுகள் புதிய தோற்றத்துடன் முற்றிலும் புதுப்பிக்கப்பட்டு உள்ளன.
# புக்கிட் தம்பூன்

## பொது

### போக்குவரத்து

மலேசியாவின் வடக்கு-தெற்கு விரைவுச்சாலை, வடக்கு வழித்தடம் &nbsp;(*North–South Expressway Northern Route*) (**E1**) இந்த இடத்தின் வழியாகச் செல்கிறது. மேலும் பினாங்கு இரண்டாவது பாலம் (*Penang Second Bridge*) கட்டப்பட்ட பின்னர் இந்த நகரம் பிரபலம் அடையத் தொடங்கியது.  
பினாங்கு பன்னாட்டு வானூர்தி நிலையத்திற்கு (*Penang International Airport*) செல்ல இங்குள்ள சாலைகள் இணைப்புகளை வழங்குகின்றன. அத்துடன் மலேசியாவின் கூட்டரசு பிரதான சாலை 1 (*Federal Route*) (**1**) இந்த நகரத்தின் வழியாகத்தான் செல்கிறது.
# அனூப் லால் யாதவ்

**அனூப் லால் யாதவ்** (*Anup Lal Yadav*)(5 அக்டோபர் 1923 - 9 ஆகத்து 2013) என்பவர் இந்திய அரசியல்வாதியும் பீகாரின் முன்னாள் சட்டப்பேரவை உறுப்பினரும் ஆவார். இவர் சஹர்சா மக்களவைத் தொகுதியின் உறுப்பினராகவும் திரிவேணிகஞ்சு சட்டமன்றத் தொகுதி உறுப்பினராக மூன்று முறை பீகார் சட்டப்பேரவை உறுப்பினராக இருந்துள்ளார். இவர் பல்வேறு துறைகளில் அமைச்சராக பணியாற்றினார். இவர் ஆகத்து 2013-ல் இறந்தார்.
# தியோ நாத் யாதவ்

**தியோ நாத் யாதவ்** (*Deo Nath Yadav*) என்பவர் இந்திய அரசியல்வாதியும் பீகார் மாநில மேனாள் சட்டப்பேரவை உறுப்பினர் ஆவார். இவர் சமாஜ்வாதி கட்சியின் உறுப்பினர் ஆவார். யாதவ் மதுபனி மாவட்டத்தில் உள்ள புல்பரசு சட்டமன்றத் தொகுதியிலிருந்து பீகார் சட்டமன்ற உறுப்பினராக 1995 மற்றும் 2005ஆம் ஆண்டு நடைபெற்ற தேர்தல்கள் மூலம் தேர்ந்தெடுக்கப்பட்டு பணியாற்றினார்.
# குல்ஜார் தேவி யாதவ்

**குல்ஜார் தேவி யாதவ்** (*Guljar Devi Yadav*) என்பவர் இந்திய அரசியல்வாதியும் பீகார் மாநில சட்டமன்ற மேனாள் உறுப்பினரும் ஆவார். இவர் பீகார் சட்டமன்றத்திற்கு புல்பரசு சட்டமன்றத் தொகுதியிலிருந்து 2010 மற்றும் 2015ஆம் ஆண்டுகளில் நடைபெற்ற தேர்தல்கள் மூலம் தேர்ந்தெடுக்கப்பட்டார். யாதவ் ஐக்கிய ஜனதா தளம் கட்சியின் உறுப்பினர் ஆவார். இவரது கணவர் தியோ நாத் யாதவ், புல்பரசு சட்டமன்றத் தொகுதியின் உறுப்பினராக 1995 மற்றும் 2005ஆம் ஆண்டுகளில் நடைபெற்ற தேர்தல்களில் வெற்றி பெற்று பணியாற்றினார்.
# கோயம்புத்தூர் புறநகர் மின்சாரத் தொடர்வண்டி சேவை

**கோயம்புத்தூர் புறநகர் மின்சாரத் தொடர்வண்டி சேவை** (*Coimbatore Broad Gauge Metro Railway* Cum *Coimbatore Suburban Railway* or *Kovai Metro Cum Suburban Railway*) என்பது கோயம்புத்தூர் நகரத்திற்கு திட்டமிடப்பட்ட ஒரு அகலப்பாதை மெட்ரோ மற்றும் புறநகர் தொடருந்து சேவை ஆகும். இந்த தொடருந்து பாதை கோயம்புத்தூர் சந்திப்பு, போத்தனூர், வெள்ளலூர், இருகூர், சிங்காநல்லூர், பீளமேடு, கோயம்புத்தூர் வடக்கு வழியாகச் செல்லும். கோயம்புத்தூர் நகரின் முக்கியப் பகுதிகள் வழியாகச் சென்று கோயம்புத்தூர் நகர எல்லைக்குள் முடிவடையும் இந்த வட்டப் பாதை நகரச் சாலைகளின் நெரிசலைக் குறைக்க உதவும். சேலம் கோட்டத்தைச் சேர்ந்த ஒரு மூத்த அதிகாரி கூறுகையில், "பழைய பாதையை மறுசீரமைப்பதன் மூலம் இவ்வளவு நன்மைகள் கிடைக்குமானால், அதைப் பரிசீலிக்கலாம்". இருப்பினும், கோயம்புத்தூர் மெட்ரோ ரயில் பணிகளை மேற்கொள்ள இருப்பதால், இத்திட்டத்தை செயல்படுத்துவதில் தாமதம் ஏற்படுகிறது.
# கோயம்புத்தூர் புறநகர் மின்சாரத் தொடர்வண்டி சேவை

## பாதைகள்

இதில் 5 பாதைகள் உள்ளன.  
1. கோயம்புத்தூர் சந்திப்பு - மேட்டுப்பாளையம்
1. கோவை சந்திப்பு – பொள்ளாச்சி சந்திப்பு
1. கோவை சந்திப்பு - திருப்பூர்
1. கோயம்புத்தூர் - பாலக்காடு சந்திப்பு
1. கோயம்புத்தூர் சந்திப்பு - இருகூர் சந்திப்பு - போதனூர் சந்திப்பு - கோயம்புத்தூர் சந்திப்பு (மெட்ரோ மற்றும் முதன்மை வழித்தடங்கள் இரண்டிற்கும் உத்தேசிக்கப்பட்டுள்ளது)(வட்ட பாதை மற்றும் நகர்ப்புற பாதை).  
கோயம்புத்தூர் சந்திப்பில் இருந்து உள்ளூர் பயணிகள் தொடருந்துகள் கோயம்புத்தூர் சந்திப்பு - இருகூர் சந்திப்பு - கோயம்புத்தூர் சந்திப்பு (வட்டப் பாதை மற்றும் நகர்ப்புற பாதை) தவிர மேலே குறிப்பிடப்பட்ட அனைத்து பறநகர் வழித்தடங்களிலும் இயக்கப்படும்.
# கோயம்புத்தூர் புறநகர் மின்சாரத் தொடர்வண்டி சேவை

## புறநகர் நிலையங்கள்

கோயம்புத்தூர் வடக்கு சந்திப்பு (CBF), போத்தனூர் சந்திப்பு (PTJ), இருகூர் சந்திப்பு (IGU), மதுகரை (MDKI), பீளமேடு (PLMD), சிங்காநல்லூர் (SHI), சூலூர் சாலை (SUU), பெரியநாயக்கன்பாளையம் தொடருந்து நிலையம் ஆகியவை கோயம்புத்தூரில் சேவை ஆற்றும் பிற தொடருந்து நிலையங்கள். பெரியநாயக்கன் பாளையம் தொடருந்து நிலையம் (PKU) மற்றும் சோமனூர் (SNO). செட்டிபாளையம், உருமாண்டம்பாளையம், வீரபாண்டி, புதுப்பாளையம் போன்ற மற்ற தொடருந்து நிலையங்கள் செயல்படவில்லை. அந்த நிலையங்களை மீண்டும் திறக்குமாறு மக்கள் கோரிக்கை விடுத்துவருகின்றனர்., ஒரு கி.மீ. நீளமுள்ள நஞ்சுண்டாபுரம் ரயில் இணைப்புப் பாதை முற்றிலும் செயலிழந்துள்ளது. அது கோயம்புத்தூர் வடக்கு - இருகூர் வழித்தடம் பயன்பாட்டுக்கு வந்தவுடன் விரைவில் அது துண்டிக்கப்பட்டது.  
இந்த நஞ்சுண்டாபுரம் இரயில்வே இணைப்புப் பாதையை மறுசீரமைத்து மீட்டெடுப்பதன் மூலம், பெருகிவரும் புறநகர் போக்குவரத்தை எளிதாக்க, கோயம்புத்தூர் புறநகர்ப் பகுதிகளான மேட்டுப்பாளையம், இருகூர், போதனூர், பொள்ளாச்சி போன்ற முக்கிய தொடருந்து நிலையங்களை இணைக்கும் வட்டப் புறநகர் மின்சார ரயில் பாதையைத் திட்டமிட உதவும். இந்த செயலிழந்த நஞ்சுண்டாபுரம் தொடருந்து பாதையையும், நிலையத்தையும் மீண்டும் திறப்பதன் மூலம், கோவையின் நஞ்சுண்டாபுரம், ராமநாதபுரம், ரெட்ஃபீல்ட்ஸ், புலியகுளம், சௌரிபாளையம், உடையாம்பாளையம், சிங்காநல்லூர், வரதராஜபுரம், உப்பிலிபாளையம், ஒண்டிப்புதூர் ஆகிய பகுதிகளில் வசிப்பவர்கள் பயனடையலாம்.
# கோயம்புத்தூர் புறநகர் மின்சாரத் தொடர்வண்டி சேவை

## தொடருந்து நிலையங்களின் பட்டியல்

| **எண்** | **பெயர்** | **நிலையக் குறியீடு** |
| --- | --- | --- |
| **1** | கோயம்புத்தூர் சந்திப்பு | சிபிஇ |
| **2** | போத்தனூர் சந்திப்பு | பிடிஜே |
| **3** | கோயம்புத்தூர் வடக்கு சந்திப்பு | சிபிஎப் |
| **4** | பீளமேடு | பிஎல்எம்டி |
| **5** | சிங்காநல்லூர் | எஸ்எச்ஐ |
| **6** | இருகூர் சந்திப்பு | ஐ.ஜி.யு |
| **7** | பெரியநாயக்கன்பாளையம் | பிகேஎம் |
| **8** | மதுக்கரை | எம்.டி.கே.ஐ |
| **9** | சோமனூர் | எஸ்என்ஓ |
| **10** | சூலூர் சாலை | எஸ்யுயு |
| **11** | துடியலூர் | டிடீஇ |
| **12** | காரமடை | கே |
| **13** | எட்டிமடை | இடிஎம்டி |
| **14** | கிணத்துக்கடவு | சி.என்.வி |
| **15** | பொள்ளாச்சி | பிஒவை |
| **16** | ஆனைமலை | ஏஎன்எம் |
| **17** | கோமங்கலம் | ஜிஎம்ஜிஎம் |
| **18** | கல்லார் | கியூஎல்ஆர் |
| **19** | மேட்டுப்பாளையம் | எம்டிபி |
| **2** | உருமாண்டம்பாளையம் (யுஆர்பி) |  |
| **3** | வீரபாண்டி (விஆர்பிடி) |  |
| **4** | புதுப்பாளையம் |  |
| **5** | நல்லட்டிபாளையம் (என்எல்பிஎம்) |  |
| **6** | கோவில்பாளையம் (சிவிஎம்) |  |
| **7** | புலங்கிணர் (பிஎல்கேஆர்) |  |
| **8** | திப்பம்பட்டி (டிபிஎம்பி) |  |
| **9** | கல்லார் (கியூஎல்ஆர்) |  |
| **10** | தாமரைக்குளம் |  |
| **11** | குரும்பபாளையம் (கேஎம்பிபீ) |  |
| **12** | வெள்ளலூர் சாலை |  |
| **13** | பழைய சிங்காநல்லூர்(எஸ்எச்ஐ) |  |
| **14** | நல்லாம்பாளையம்/கவுண்டம்பாளையம்/கவுண்டம்பாளையம் |  |
| **15** | நரசிம்மநாயக்கன்பாளையம் நிறுத்தம் |  |
| **16** | ஒண்டிப்புதூர் (எச்ஏஎல்டி) | } |
# இராம நந்த யாதவ்

**இராம நந்த யாதவ்** (*Rama Nand Yadav*) என்பவர் இந்திய அரசியல்வாதியும் பீகார் மாநில அமைச்சரும் ஆவார். இவர் இராச்டிரிய ஜனதா தளத்தின் உறுப்பினராக 2020ஆம் ஆண்டு நடைபெற்ற பீகார் சட்டமன்றத் தேர்தலில் போட்டியிட்டு வெற்றி பெற்று உறுப்பினராகச் சட்டப்பேரவை உள்ளார். இவர் பாட்னா கிழக்கு, தானாபூர் மற்றும் பதுஹா சட்டமன்றத் தொகுதிகளிலிருந்து பீகார் சட்டமன்றத்திற்கு ஆறு முறை தேர்ந்தெடுக்கப்பட்டார். தற்போதைய பீகார் அரசில் சுரங்கம் மற்றும் புவியியல் துறை அமைச்சராக உள்ளார்.
# யுரேனியம் டெட்ராபுரோமைடு

**யுரேனியம் டெட்ராபுரோமைடு** (*Uranium tetrabromide*) UBr<sub>4</sub> என்ற மூலக்கூற்று வாய்ப்பாட்டால் விவரிக்கப்படும் ஒரு கனிமச் சேர்மமாகும். யுரேனியம் இச்சேர்மத்தில் +4 என்ற ஆக்சிசனேற்ற நிலையில் உள்ளது.
# யுரேனியம் டெட்ராபுரோமைடு

## தயாரிப்பு

யுரேனியமும் புரோமினும் சேர்ந்து வினைபுரிவதால் யுரேனியம் டெட்ராபுரோமைடு உருவாகிறது.:
::U+ 2 Br<sub>2</sub> → UBr<sub>4</sub>
# முனிசாமி ராசகோபால்

ராசகோபால் ஒரு பல்துறை வீரராக இருந்தார். மேலும் இரு இறக்கைகளிலும் முன்னோக்கி அல்லது உள்ளே வலதுபுறமாக விளையாடினார். அவரது குச்சி வேலைக்காக அவர் 'கலைமையான ஏமாற்றுக்காரர்' என்று செல்லப்பெயர் பெற்றார்.  
இந்திய அணியுடன், ராசகோபால் 1947 ஆம் ஆண்டு தென்னிந்தியா மற்றும் இலங்கையிலும், 1952 ஆம் ஆண்டு ஆப்பிரிக்காவிலும், 1954 ஆம் ஆண்டு மலாயா மற்றும் சிங்கப்பூரிலும் சுற்றுப்பயணம் செய்தார்.அவரது ஆட்டம் தியான் சந்துடன் ஒப்பிடப்பட்டது மற்றும் மலாயா பத்திரிகைகள் அவரை 'மற்றொரு சந்த்' என்று முத்திரை குத்தியது.
# முனிசாமி ராசகோபால்

### பயிற்சியாளராக பங்களிப்பு

அவரது கூர்மையான வளைதடிப் பந்தாட்டம் புத்திசாலித்தனத்திற்கு பெயர் பெற்ற ராசகோபால், மாநில அணிகளின் பயிற்சியாளராகவும் இருந்தார். பல்வேறு வயது பிரிவுகளில் பல சந்தர்ப்பங்களில், அவர்களில் மிகவும் குறிப்பிடத்தக்கவர். 1975 ஆம் ஆண்டு இளையோர் தேசிய விளையாட்டு போட்டியில் புனே எனும் இடத்தில் வெற்றி பெற்றது. 1979 ஆம் ஆண்டு பாரிசில் நடைபெற்ற தொடக்க இளையோர் உலகக் கோப்பைப் போட்டியில் தேசிய அணியின் பயிற்சியாளராகவும் இருந்தார்.
# 2023 மொகதிசு விடுதி தாக்குதல்

**2023 மொகதிசு விடுதி தாக்குதல்** (*2023 Mogadishu hotel attack*) சோமாலியா நாட்டின் மொகதிசு நகரத்தில் உள்ள ஓர் உணவு விடுதியின் மீது 2023 ஆம் ஆண்டு சூன் மாதம் 10 ஆம் தேதியன்று நிகழ்ந்த தாக்குதலைக் குறிக்கிறது. இத்தாக்குதலில் பொதுமக்கள் 9 பேரும் மூன்று படை வீரர்களும் கொல்லப்பட்டனர். இந்நிகழ்வின் போது இலிதோ கடற்கரையில் உள்ள பியர்ல் உணவு விடுதி அல்-சபாப் தீவிரவாதிகளால் தாக்கப்பட்டது.
# 2023 மொகதிசு விடுதி தாக்குதல்

## பின்னணி

இசுலாமிய ஜிகாதிசுட்டு குழுவான அல்-சபாப் 2006 ஆம் ஆண்டில் ஒரு கிளர்ச்சியைத் தொடங்கியது. சோமாலிய அரசாங்கத்தை தூக்கியெறிந்து விட்டு கடுமையான சரியா சட்டத்தை இவ்வமைப்பு திணிக்க முயன்றது. சோமாலியாவின் தலைநகர் மொகதிசுவில் விடுதிகள், உணவகங்கள், இராணுவ மற்றும் அரசியல் இலக்குகள் உள்ளிட்ட பொதுமக்களின் கட்டடங்களை குறிவைத்து இந்த இசுலாமிய குழு பல தாக்குதல்களை நடத்தியது.
# புக்கிட் தெங்கா

**புக்கிட் தெங்கா** (மலாய்: *Bukit Tengah*; ஆங்கிலம்: *Bukit Tengah*; சீனம்: 武吉丁雅) என்பது மலேசியா, பினாங்கு, வட செபராங் பிறை மாவட்டத்தில் (*North Seberang Perai District*) உள்ள ஒரு தொழில்துறை நகரம்.  
கம்போங் புக்கிட் தெங்கா (*Kampung Bukit Tengah*) எனும் கிராமத்தின் பெயரால் இந்த நகரம் அழைக்கப்படுகிறது. மலேசியாவின் வடக்கு-தெற்கு விரைவுச்சாலை, வடக்கு வழித்தடம் &nbsp;(*North–South Expressway Northern Route*) (**E1**) இந்த நகரத்திற்கு மிக மிக அருகில் உள்ளது.
# புக்கிட் தெங்கா

## பொது

புக்கிட் மெர்தாஜாம் (*Bukit Mertajam*) பெரிய நகரத்தின் 14000 எனும் அஞ்சல் குறியீட்டைப் பகிர்ந்து கொள்ளும் எல்லைக்குள் இந்த நகரம் அமைந்துள்ளது. புக்கிட் தெங்காவில் உள்ள பண்டார் பாரு (*Bandar Baru*) எனும் சிறுநகரம் இப்போது ஐகான் சிட்டி (*Icon City*) என்று அழைக்கப்படுகிறது.  
புக்கிட் தெங்கா சாலை (*Bukit Tengah Road*), நகரின் மையப்பகுதி வழியாக செல்லும் முக்கிய கூட்டரசு சாலையாக அமைகிறது.
# புக்கிட் தெங்கா

## பொது

### தொழில் பூங்காக்கள்

இந்தச் சாலை வடமேற்கில் செபராங் பிறை (*Seberang Perai*), பட்டர்வொர்த் (*Butterworth*), பிறை (*Perai*) நகரங்கள்; கிழக்கில் புக்கிட் மெர்தாஜாம் (*Bukit Mertajam*) நகரம்; தெற்கில் ஜூரு (*Juru*) சிம்பாங் அம்பாட் (*Simpang Ampat*) போன்ற முக்கிய நகரங்களை இணைக்கிறது.  
புக்கிட் தெங்கா சாலையில், புக்கிட் தெங்கா தொழில் பூங்கா (*Bukit Tengah Industrial Park*), ஸ்ரீ ரம்பாய் சிறுதொழில் பூங்கா (*Sri Rambai Light Industrial Park*) மற்றும் உத்தாரியா தொழில் பூங்கா (*Utaria Industrial Park*) ஆகிய தொழில் பூங்காக்கள் உள்ளன.  
மலேசியாவில் மிகப் பிரபலமான நெடுஞ்சாலை வாகன வளாகமான ஆட்டோ சிட்டி வளாகம் (*Highway Auto-City*) இந்த புக்கிட் தெங்கா நகரில் தான் உள்ளது.
# செய்திப் பத்திரிகைகளின் பதிவாளர்

இதன் பதிவாளர் அலுவலகம் புது தில்லியைத் தலைமையிடமாகக் கொண்டுள்ளது. இது 1867ம் ஆண்டின் பத்திரிகை மற்றும் புத்தகப் பதிவுச் சட்டம் மற்றும் செய்தித்தாள்களின் பதிவு (மத்திய) விதிகள், 1956 ஆகியவற்றின் அடிப்படையில் செய்தித்தாள்கள் அச்சிடுதல் மற்றும் வெளியிடுதல் ஆகியவற்றை ஒழுங்குபடுத்துகிறது மற்றும் கண்காணிக்கிறது.
# செய்திப் பத்திரிகைகளின் பதிவாளர்

## கடமைகள்

- வெளியிடப்படும் அனைத்து இந்தியச் செய்தித்தாள்கள் பற்றிய விவரங்களைக் கொண்ட பதிவேட்டைத் தொகுத்தல் மற்றும் பராமரித்தல் பணிகளை மேற்கொள்வதுடன், வெளியிடப்படும் செய்தித்தாள்களுக்கான பதிவுச் சான்றிதழை வழங்குதல்.  
- 1867ம் ஆண்டின் பத்திரிகை மற்றும் புத்தகப் பதிவுச் சட்டத்தின் கீழ் ஒவ்வொரு ஆண்டும் நாளிதழ்களின் வெளியீட்டாளர்கள் அனுப்பும் வருடாந்திர அறிக்கைகளை ஆய்வு மற்றும் பகுப்பாய்வு செய்தல்.  
- செய்தித்தாள்களுக்கான காகிதத்தை இறக்குமதி செய்வதற்கு வழிகாட்டல் மற்றும் தகுதிச் சான்றிதழை வழங்குதல்.  
- அச்சிடுதல் மற்றும் எழுத்து இயந்திரங்கள் மற்றும் அதனுடன் தொடர்புடைய பொருட்களை இறக்குமதி செய்வதற்கான செய்தித்தாள் நிறுவனங்களின் அத்தியாவசிய தேவைகளை மதிப்பீடு செய்தல் மற்றும் சான்றளித்தல்.
# செய்திப் பத்திரிகைகளின் பதிவாளர்

## கடமைகள்

### பதிவு

ஒரு செய்தித்தாளைப் பதிவு செய்வதற்கான சட்டப்பூர்வ நடைமுறைகளை பின்வருமாறு பதிவாளர் மேற்கொள்கிறார்:  
- முதல் கட்டமாக விண்ணப்பதாரர் அதிகார வரம்பிற்கு உட்பட்ட மாவட்ட நீதிபதியிடம் வெளியீட்டின் தலைப்பு சரிபார்ப்புக்கு விண்ணப்பிக்க வேண்டும். மாவட்ட நீதிபதி இந்தியச் செய்திப் பத்திரிக்கைகளின் பதிவாளர் அலுவலகத்திலிருந்து தலைப்பை சரிபார்க்கப்படுவார்.  
- இந்தியச் செய்திப் பத்திரிக்கைகளின் பதிவாளர் அலுவலகத்திலிருந்து தலைப்பு சரிபார்ப்புக் கடிதத்தைப் பெற்ற பிறகு, விண்ணப்பதாரர் மாவட்ட நீதிபதி முன் அங்கீகாரத்திற்கான அறிவிப்பை தாக்கல் செய்ய வேண்டும்.  
- மாவட்ட நீதிபதியின் அங்கீகாரத்திற்குப் பிறகு, செய்தித்தாள் அங்கீகாரம் பெற்ற நாளிலிருந்து 3 மாதங்களுக்குள் முதல் இதழ் வெளியிட வேண்டும். முதல் இதழ் வெளியான பிறகு, விண்ணப்பதாரர் பின்வரும் ஆவணங்களை இணைத்து செய்தி பதிவாளருக்கு பதிவுக்கான விண்ணப்பத்தை தாக்கல் செய்ய வேண்டும்.
:தலைப்பு சரிபார்ப்பு கடிதம்
:அங்கீகரிக்கப்பட்ட அறிவிப்பு
:வெளிநாட்டு பிணைப்பு இல்லை என்பதற்கான உறுதிமொழி
:வெளியீட்டின் முதல் இதழ் மற்றும் சமீபத்திய இதழ்
:பரிந்துரைக்கப்பட்ட படிவத்தில் உள்ளடக்கத் தகவல்/ உறுதிப்படுத்தல்
:அச்சுப்பொறி நிறுவிய சான்றிதழ்
# செய்திப் பத்திரிகைகளின் பதிவாளர்

## பதிவு மற்றும் வெளியீடு

- இந்தியாவின் அனைத்து வெளியீடுகளும், விற்பனைக்காக இந்தியாவில் இறக்குமதி செய்யப்படும் வெளியீடுகளும் செய்திப் பத்திரிகைகளின் பதிவாளரிடம் கட்டாயம் பதிவு செய்யப்பட வேண்டும். புழக்க எண்கள் பற்றிய வருடாந்திர அறிக்கையையும் வெளியீட்டாளர்கள் சமர்ப்பிக்க வேண்டும்.
- 31 மார்ச் 2018 நிலவரப்படி, செய்தி பதிவாளர் அலுவலகத்தில் 17,573 செய்தித்தாள்கள் மற்றும் 1,00,666 பருவ இதழ்களும் பதிவு செய்யப்பட்டுள்ளது.
# தாமிரம்(II) லாரேட்டு

**தாமிரம்(II) லாரேட்டு** (*Copper(II) laurate*) Cu(C<sub>11</sub>H<sub>23</sub>COO)<sub>2</sub> என்ற மூலக்கூற்று வாய்ப்பாட்டால் விவரிக்கப்படும் ஓர் உலோக-கரிமச் சேர்மமாகும். இதை உலோக சோப்பு என்று வகைப்படுத்தலாம். அதாவது கொழுப்பு அமிலத்தினுடைய ஓர் உலோக வழிப்பெறுதி என்று இதை வகைப்படுத்தலாம்.
# தாமிரம்(II) லாரேட்டு

## தயாரிப்பு

சோடியம் லாரேட்டுடன் நீர்த்த தாமிர சல்பேட்டு கரைசலை சேர்த்து 50-55 °செல்சியசு வெப்பநிலையில் வினைபுரியச் செய்தால் தாமிரம்(II) லாரேட்டு உருவாகிறது.
# தாமிரம்(II) லாரேட்டு

## இயற்பியல் பண்புகள்

தாமிரம்(II) லாரேட்டு இளம் நீல நிறத்தில் படிகங்களாக உருவாகிறது. தண்ணீரில் இது கரையாது.
# கதிர்வீச்சுமானி

**கதிர்வீச்சுமானி** (*radiometer*) அல்லது **ரோண்ட்கனோமானி** (*roentgenometer*) என்பது மின்காந்தக் கதிர்வீச்சின் அளவை அளவிடுவதற்கான ஒரு கருவியாகும். பொதுவாக, கதிர்வீச்சுமானி என்பது அகச்சிவப்புக் கதிர்வீச்சுக் கண்டறியும் கருவி அல்லது புற ஊதாக் கதிர்களைக் கண்டறியும் கருவியாகும். நுண்ணலை கதிர்வீச்சுமானிகள் நுண்ணலை அலைநீளத்தில் இயங்குகின்றன.  
கதிர்வீச்சுமானி என்ற சொல் மின்காந்தக் கதிர்வீச்சை (எ.கா. ஒளி) அளவிடும் எந்த ஒரு கருவியையும் குறிக்கும் அதே வேளையில், குறிப்பாக 1873 ஆம் ஆண்டில் கண்டுபிடிக்கப்பட்ட குரூக்சு கதிர்வீச்சுமானி என்ற கருவியைக் குறிக்கவே இது பயன்படுத்தப்படுகிறது. இக்கருவியில் சுழலிகளின் (இதன் தகடுகள் ஒரு பக்கம் இருட்டாகவும், மறுபுறம் ஒளியாகவும் இருக்கும்) ஒரு பகுதி வெற்றிடத்தில் ஒளி வெளிப்படும் போது சுழலும். கருப்பு முகங்களில் உறிஞ்சப்பட்ட ஒளியின் உந்தத்தினால் கதிர்வீச்சுமானியை செயல்பட வைக்கிறது என்பது ஒரு பொதுவான நம்பிக்கை. இது தொடக்கத்தில் குரூக்சாலும் நம்பப்பட்டது. இருப்பினும், இது உண்மையாக இருந்தால், கதிர்வீச்சுமானி கருப்பு அல்லாத முகங்களிலிருந்து விலகிச் செல்லும், ஏனெனில் அந்த முகங்களில் இருந்து குதிக்கும் ஒளியணுக்கள் கருப்பு முகங்களில் உறிஞ்சப்படும் ஒளியணுக்களை விட அதிக வேகத்தை அளிக்கின்றன. ஒளியணுக்கள் முகங்களில் கதிர்வீச்சு அழுத்தத்தை செலுத்துகின்றன, ஆனால் அந்த சக்திகள் மற்ற விளைவுகளால் தடைப்படுத்தப்படுகின்றன. தற்போது ஏற்றுக்கொள்ளப்பட்ட விளக்கம், சரியான அளவிலான வெற்றிடத்தைக் கொண்டிருப்பதைச் சார்ந்துள்ளது, அத்துடன் ஒளியணுக்களின் நேரடி விளைவைக் காட்டிலும் வெப்ப பரிமாற்றத்துடன் இது தொடர்புடையது.  
நிக்கோல்சின் கதிர்வீச்சுமானி ஒளியணு அழுத்தத்தை நிரூபிக்கிறது. இது குரூக்சு கதிர்வீச்சுமானியை விட அதிக உணர்திறன் கொண்டதுடன், இது ஒரு முழுமையான வெற்றிடத்தில் இயங்குகிறது, அதேசமயம் குரூக்சு கதிர்வீச்சுமானியின் செயல்பாட்டிற்கு ஒரு நிறைவற்ற வெற்றிடம் தேவைப்படுகிறது.  
நுண்மின்னியக்க அமைப்பு (MEMS) கதிர்வீச்சுமானி நிக்கோல்சு, குரூக்சு கொள்கைகளின்படி செயல்பட முடியும், அத்துடன் அலைநீளம் மற்றும் துகள் ஆற்றல் மட்டங்களின் பரந்த நிறமாலையில் செயல்பட முடியும்.
# தாமிரம்(II) போரேட்டு

**தாமிரம்(II) போரேட்டு** (*Copper(II) borate*) Cu<sub>3</sub>(BO<sub>3</sub>)<sub>2</sub> என்ற மூலக்கூற்று வாய்ப்பாட்டால் விவரிக்கப்படும் ஒரு கனிமச் சேர்மம் ஆகும். இதன் ஒளிவினையூக்கிப் பண்புகள் காரணமாக இது முன்னதாகவே ஆய்வு செய்யப்பட்டது.
# தாமிரம்(II) போரேட்டு

## தயாரிப்பு

தாமிரம்(II) ஆக்சைடுடன் போரான் டிரையாக்சைடு சேர்மத்தை விகிதாச்சார முறையில் சேர்த்து கரைசலை 900 °செல்சியசு வெப்பநிலையில் வினைபுரியச் செய்தால் தாமிரம்(II) போரேட்டு உருவாகிறது.  
<chem>3CuO + B2O3 -> Cu3(BO3)2</chem>
# இராம் இலக்கன் சிங் யாதவ் கல்லூரி, அவுரங்காபாத்

**ஆர். எல். எஸ். ஒய். கல்லூரி, அவுரங்காபாத்** (*RLSY College Aurangabad*) என்று அழைக்கப்படும் **இராம் இலக்கன் சிங் யாதவ் கல்லூரி** என்பது இந்தியாவின் பீகார் மாநிலத்தில் அவுரங்காபாத் மாவட்டத்தில் உள்ள பட்டப்படிப்பு கல்லூரி ஆகும். 1975ஆம் நிறுவப்பட்ட இக்கல்லூரி புது தில்லி பல்கலைக்கழக மானியக்குழு அங்கீகாரம் பெற்றது. இக்கல்லூரி புத்தகயையில் உள்ள மகத் பல்கலைக்கழகத்தின் இணைவுப்பெற்ற கல்லூரி செயல்படுகிறது.
# இராம் இலக்கன் சிங் யாதவ் கல்லூரி, அவுரங்காபாத்

## பட்டங்கள் மற்றும் படிப்புகள்

- இடைநிலை-கலை
- இடைநிலை-அறிவியல்
- இளங்கலை
- இளமறிவியல்
- தொழிற்கல்வி படிப்புகள்
# இராம் இலக்கன் சிங் யாதவ் கல்லூரி, அவுரங்காபாத்

## வளாகம்

- கல்லூரி ஐந்து ஏக்கர் நிலத்தில் அமைந்துள்ளது.
# எம். குப்பன்

**எம். குப்பன்** (*M. Kuppan*) மலேசிய நாட்டைச் சேர்ந்த மலேசிய கால்பந்து மேலாளர் ஆவார். 2021 ஆம் ஆண்டு திசம்பர் மாதம் இவர் காலமானார்.  
78 வயதான முன்னாள் பன்னாட்டு வீரரும் பயிற்சியாளருமான குப்பன் எந்த அணியுடனும் அல்லது சங்கங்களுடனும் உத்தியோகபூர்வ உறவுகளைக் கொண்டிருக்கவில்லை. கால்பந்து விளையாடுவதை நிறுத்தி 50 ஆண்டுகளுக்கு மேல் ஆனபிறகும் கூட இவருக்கு மலேசிய கால்பந்து உலகில் முக்கியத்துவம் கொடுக்கப்பட்டது. விளையாட்டு தொடர்பான நிகழ்வுகளுக்கு அவர் கடைசிவரை அழைப்புகளைப் பெற்று வந்தார்.
# எம். குப்பன்

## தொழில்

குப்பன் 1958 ஆம் ஆண்டில் பினாங்கு துறைமுக ஆணையத்தில் எழுத்தராகச் சேர்ந்தார். அதே ஆண்டில் பினாங்கு மாநில அணிக்கான அழைப்பைப் பெற்றார். பினாங்குடனான தனது முதல் பருவப் போட்டியில் குப்பன் மலேசியா கோப்பையை வெல்ல காரணமானார். இதே ஆண்டில், மெர்டேக்கா கோப்பையை வென்ற தேசிய அணிக்கான அழைப்பையும் பெற்றார். 1965 ஆம் ஆண்டு வரை எட்டு ஆண்டுகள் மலேசியாவைப் பிரதிநிதித்துவப்படுத்தினார். பினாங்கிற்காக 10 பருவப் போட்டிகளில் விளையாடினார். காயம் இவரை 1967 ஆம் ஆண்டில் ஓய்வு பெறச் செய்தது. விளையாட்டு வாழ்க்கை முடிந்ததும், குப்பன் பயிற்சிக்கு திரும்பினார். 1972-78 ஆண்டுகள் வரை தேசிய அணிக்கு பயிற்சியாளராகத் தலைமை தாங்கினார். மலேசியா 1975 மற்றும் 1976 இல் இரண்டு முறை தாய்லாந்து கிங்சு கோப்பை கோப்பையையும், 1976 ஆம் ஆண்டில் மெர்டேகா கோப்பையையும் இவரது பதவிக்காலத்தில் வென்றது.
# பெலோன்தியா

***பெலோன்தியா***, சில சமயங்களில் சீப்புவால் கெளராமி என்று குறிப்பிடப்படுகிறது. இது கெளராமி மீன் பேரினங்களுள் ஒன்றாகும். இது தென்கிழக்காசியா மற்றும் இலங்கையில் உள்ள நன்னீர் வாழ்விடங்களைப் பூர்வீகமாகக் கொண்ட **பெலோன்தினே** என்ற துணைக்குடும்பத்தில் உள்ள ஒரே பேரினமாகும்.  
- *பெலோன்தியா ஹாசெல்டி* <small>(ஜி. குவியர், 1831)</small>(மலாய் சீப்புவால்)
- *பெலோன்தியா சிக்னாட்டா* <small>(குந்தர், 1861)</small>(இலங்கை சீப்புவால்)
# மேக்ரோபோடசு

***மேக்ரோபோடசு*** (*Macropodus*) என்பது கிழக்காசியாவில் உள்ள நன்னீர் வாழ்விடங்களைப் பூர்வீகமாகக் கொண்ட சிறிய மற்றும் நடுத்தர அளவிலான மீன்
# மேக்ரோபோடசு

## சிற்றினங்கள்

2014ஆம் ஆண்டு நிலவரப்படி, இந்த பேரினத்தில் கீழ்க்கண்ட அங்கீகரிக்கப்பட்ட சிற்றினங்கள் உள்ளன.  
- *மேக்ரோபோடசு* *பேவியன்சிசு* <small>நுயான் & நுயான், 2005</small>
- *மேக்ரோபோடசு எரித்ரோப்டெரசு* <small>கெர்டர், 2002</small> (சிவப்பு-முதுகு சொர்க்க மீன்)
- *மேக்ரோபோடசு ஆங்காங்கென்சிசு* <small>ப்ரேஹாப் & ஹெர்டர், 2002</small>
- *மேக்ரோபோடசு லின்னேயடசு* <small>நுயான் & நுயான், 2005</small>
- *மேக்ரோபோடசு ஓசெல்லடஸ்* <small>கேன்டர், 1842</small> (வட்ட-வால் சொர்க்க மீன்)
- *மேக்ரோபோடசு ஒலிகோலெபிசு* <small>நுயான், நுகோ & நுயான், 2005</small>
- *[[சொர்க்க மீன்|மேக்ரோபோடசு ஓபர்குலரிசு* <small>(லின்னேயஸ், 1758)</small> (சொர்க்க மீன்)
- *மேக்ரோபோடசு போங்கென்சிசு*<small>நுகோ, நுயான் & நுயான் , 2005</small>
- *மேக்ரோபோடசு இசுபெக்டி* <small>சிரைட்முல்லர், 1936</small> (கருப்பு சொர்க்க மீன்)
# தோலேரா சூரியப் பூங்கா

**தோலேரா சூரியப் பூங்கா** (*Dholera Solar Park*) இந்தியாவின் குசராத்து மாநிலத்தில் அமைந்துள்ள தோலேரா சிறப்பு முதலீட்டு மண்டலத்தில் திட்டமிடப்பட்டுள்ள பெரிய அளவிலான சூரிய சக்தி திட்டமாகும். இது இந்திய நாட்டின் மத்திய அரசின் புதிய மற்றும் புதுப்பிக்கத்தக்க எரிசக்தி அமைச்சகத்தால், தீவிர மிகப்பெரிய சூரிய மின்சக்தி திட்டமாக வகைப்படுத்தப்பட்டுள்ளது. 2030 ஆம் ஆண்டளவில் இதன் திறன் 5 கிகாவாட்டு ஆக இருக்கும்.
# தோலேரா சூரியப் பூங்கா

## வரலாறு

### பின்னணி

2022 ஆம் ஆண்டுக்குள் புதுப்பிக்கத்தக்க எரிசக்தி ஆதாரங்களில் இருந்து உற்பத்தி செய்யப்படும் மின்சாரத்தை 175 கிகாவாட்டாக அதிகரிக்க இந்திய அரசு இலக்கு வைத்துள்ளது 2022 ஆம் ஆண்டில் 100 கிகாவாட்டு மின்சக்தியை எட்டுவதை தேசிய சூரிய ஒளித்திட்ட அமைப்பு தன் இலக்காக முடிவு செய்தது. ஆனால் முதலில் இந்தியா 20 கிகாவாட்டு மின்சக்தியை அடைவதை இலக்கைக் கொண்டிருந்தது; இந்த இலக்கு மேலும் நான்கு ஆண்டுகள் உள்ள நிலையிலேயே எட்டப்பட்டது. இதைத் தொடர்ந்து நரேந்திர மோடி அரசு உற்பத்தி இலக்கை 100 கிகாவாட்டாக உயர்த்தியது.  
ஏப்ரல் 2018 ஆம் ஆண்டு ஏப்ரலில் குசராத்து மாநில முதல்வர் தோலேரா சூரியப் பூங்காவிற்கு ஒப்புதல் அளித்தார்
# தோலேரா சூரியப் பூங்கா

## வரலாறு

### ஏலங்கள்

2020 ஆம் ஆண்டில் ஏலங்கள் நடத்தப்பட்டன. கூடுதலாக 600 மெகாவாட் மின் உற்பத்தி காணப்பட்டது. ஓர் அலகு மின்சார கட்டணம் மற்றும் என மதிப்பிடப்பட்டது. ஐந்து நிறுவனங்களுக்கு தலா 100-200 மெகாவாட் என ஒதுக்கப்பட்டது. எனினும் பின்வரும் குறைந்த கட்டணங்கள் ஓர் அலகுக்கு என நிர்ணயித்து அடுத்தடுத்த ஏலங்களின் போது, அசல் ஒப்பந்தங்கள் ரத்து செய்யப்பட்டு புதிய ஏலங்கள் விடப்பட்டன. குசராத்தில் இவ்வாறு இரத்து செய்யப்பட்ட ஒப்பந்தங்கள் விளைவாக உத்தரபிரதேசமும் 500 மெகாவாட் சூரிய சக்தி ஏலத்திற்கான ஏலத்தை ரத்து செய்தது.
# உப்பள்ளி-தாரவாடா-கிழக்கு சட்டமன்றத் தொகுதி

## சட்டமன்ற உறுப்பினர்கள்

| தேர்தல் | வெற்றி பெற்றவர் | கட்சி |
| --- | --- | --- |
| 2008 | வீரபத்ரப்பா ஹாலஹரவி | பாரதிய ஜனதா கட்சி |
| 2013 | அபய்யா பிரசாத் | இந்திய தேசிய காங்கிரஸ் |
| 2018 |  |  |
| - | 2023 | } |
# புக்கிட் மின்யாக்

**புக்கிட் மின்யாக்** (மலாய்: *Bukit Minyak*; ஆங்கிலம்: *Bukit Minyak*; சீனம்: 武吉敏惹) என்பது மலேசியா, பினாங்கு, மத்திய செபராங் பிறை மாவட்டத்தில் (*Central Seberang Perai District*), புக்கிட் மெர்தாஜாம் மக்களவை தொகுதியில் (*Bukit Mertajam Federal Constituency*) உள்ள ஒரு தொழில்துறை நகரம்.  
இந்த நகர்ப் பகுதியில் நூற்றுக் கணக்கான சிறு தொழில்துறை சார்ந்த தொழிற்சாலைகள் உள்ளன. தவிர சரி சமமான நிலையில் மக்களின் குடியிருப்புகளும் உள்ளன.
# புக்கிட் மின்யாக்

## பொது

இந்த நகரம் கம்போங் புக்கிட் மின்யாக் கிராமத்தின் (*Kampung Bukit Minyak*) பெயரால் அழைக்கப் படுகிறது. இந்த கிராமம் ஜூரு ஆறு (*Sungai Juru*) மற்றும் ஆரா ஆறு (*Sungai Ara*) ஆகிய ஆறுகளின் கரைகளில் அமைந்துள்ளது. சுங்கை ஜூரு ஆற்றை ரம்பை ஆறு (*Sungai Rambai*) என்றும் அழைப்பது உண்டு.  
புக்கிட் மின்யாக் தொழில் பூங்கா (*Bukit Minyak Industrial Park*) இங்கு அமைந்துள்ளது. மலேசியாவின் வடக்கு-தெற்கு விரைவுச்சாலை, வடக்கு வழித்தடம் &nbsp;(*North–South Expressway Northern Route*) (**E1**) இந்த நகரத்திற்கு மேற்கில், மிக மிக அருகில் உள்ளது.
# புக்கிட் மின்யாக்

## அருகாமையில் உள்ள நகரங்கள்

- புக்கிட் மெர்தாஜாம்
- அல்மா
- புக்கிட் தெங்கா
- பிறை
- செபராங் பிறை
# புக்கிட் மின்யாக்

## சாலை விரிவாக்கத் திட்டங்கள்

பினாங்கு மாநில அரசாங்கம், புக்கிட் தெங்கா மாநில சட்டமன்றத் தொகுதியில் உள்ள புக்கிட் மின்யாக் பகுதியில் போக்குவரத்து நெரிசல் பிரச்சனைகளைத் தீர்க்க பல சாலை விரிவாக்கத் திட்டங்களைச் செயல்படுத்தி உள்ளது.  
ஜூரு புறநகர் வளாகத்திற்கு அருகிலுள்ள கெபுன் நெனாஸ் சாலைப் பகுதியில் போக்குவரத்து நெரிசலைக் குறைக்க, சாலை விரிவாக்கம் மற்றும் எதிர்மறை சாலை (*Counter Flow*) திட்டத்தையும் பினாங்கு மாநில அரசாங்கம் செயல்படுத்தி வருகிறது.
# உப்பள்ளி-தாரவாடா-மத்தியம் சட்டமன்றத் தொகுதி

## சட்டமன்ற உறுப்பினர்கள்

| தேர்தல் | வெற்றி பெற்றவர் | கட்சி |  |
| --- | --- | --- | --- |
| 2008 | ஜெகதீஷ் செட்டர் | பாரதிய ஜனதா கட்சி |  |
| 2013 |  |  |  |
| 2018 |  |  |  |
| - | 2023 | மகேஷ் தெங்கினகாயி | } |
# அனிருத்த பிரசாத் யாதவ்

**அனிருத்த பிரசாத் யாதவ்** (*Aniruddha Prasad Yadav*) என்பவர் இந்திய அரசியல்வாதியும் பீகார் மாநில சட்டமன்ற உறுப்பிஅன்ரும் ஆவார். இவர் 2005-ல் கிசன்பூர் சட்டமன்றத் தொகுதியிலிருந்து பீகார் சட்டமன்றத்திற்கு முதன் முறையாகச் சட்டமன்ற உறுப்பினராகத் தேர்ந்தெடுக்கப்பட்டார். இதன் பின்னர் 2010, 2015 மற்றும் 2020ஆம் ஆண்டுகளில் நடைபெற்ற பீகார் சட்டமன்ற தேர்தல்களில் நிர்மலி சட்டமன்றத் தொகுதியிலிருந்து ஐக்கிய ஜனதா தளம் சார்பில் போட்டியிட்டு பீகார் சட்டப்பேரவை உறுப்பினராகத் தேர்ந்தெடுக்கப்பட்டார்.
# வெப்ப தனிமைப்படுத்தப்பட்ட அமைப்பு

வெப்ப இயக்கவியலில், வெப்ப ரீதியாக தனிமைப்படுத்தப்பட்ட அமைப்பு அதன் சுற்றுச்சூழலுடன் எந்த வெகுஜன அல்லது வெப்ப ஆற்றலையும் பரிமாறிக்கொள்ள முடியாது. வேலை ஆற்றலின் பரிமாற்றம் காரணமாக வெப்ப ரீதியாக தனிமைப்படுத்தப்பட்ட அமைப்பின் உள் ஆற்றல் மாறலாம். வெப்ப ரீதியாக தனிமைப்படுத்தப்பட்ட அமைப்பின் என்ட்ரோபி சமநிலையில் இல்லாவிட்டால் காலப்போக்கில் அதிகரிக்கும். ஆனால் அது சமநிலையில் இருக்கும் வரை, அதன் என்ட்ரோபி அதிகபட்ச மற்றும் நிலையான மதிப்பில் இருக்கும் மற்றும் அமைப்பு எவ்வளவு வேலை ஆற்றலாக இருந்தாலும் அதன் சூழலுடன் பரிமாற்றம் மாறாது. இந்த நிலையான என்ட்ரோபியை பராமரிக்க, சுற்றுச்சூழலுடன் வேலை ஆற்றலின் எந்தவொரு பரிமாற்றமும், செயல்முறையின் போது அமைப்பு அடிப்படையில் சமநிலையில் இருப்பதை உறுதி செய்வதற்காக இயற்கையில் அரை-நிலையானதாக இருக்க வேண்டும்.  
வெப்ப ரீதியாக தனிமைப்படுத்தப்பட்ட அமைப்புக்கு எதிரானது வெப்ப ரீதியாக திறந்த அமைப்பாகும். இது வெப்ப ஆற்றல் மற்றும் என்ட்ரோபியை மாற்ற அனுமதிக்கிறது. வெப்பத் திறந்த அமைப்புகள், திறந்த அமைப்பின் எல்லையின் தன்மையைப் பொறுத்து, அவை சமநிலைப்படுத்தும் விகிதத்தில் மாறுபடலாம். சமநிலையில், வெப்பமாக திறந்த எல்லையின் இருபுறமும் வெப்பநிலை சமமாக இருக்கும். சமநிலையில், வெப்பமாக தனிமைப்படுத்தும் எல்லை மட்டுமே வெப்பநிலை வேறுபாட்டை ஆதரிக்கும்.
# வெப்பத் தொடர்பு

வெப்பப் பரிமாற்றம் மற்றும் வெப்ப இயக்கவியலில், வெப்ப இயக்கவியல் அமைப்பு வெப்பச் செயல்பாட்டின் மூலம் ஆற்றலைப் பரிமாறிக் கொள்ள முடிந்தால், மற்றொரு அமைப்புடன் வெப்பத் தொடர்பில் இருப்பதாகக் கூறப்படுகிறது. சரியான வெப்பத் தனிமைப்படுத்தல் என்பது ஒரு இலட்சியமயமாக்கல் ஆகும். ஏனெனில் உண்மையான அமைப்புகள் அவற்றின் சுற்றுச்சூழலுடன் ஓரளவிற்கு எப்போதும் வெப்பத் தொடர்பில் இருக்கும்.  
இரண்டு திடமான உடல்கள் தொடர்பு கொள்ளும்போது, உடல்களுக்கு இடையே வெப்ப பரிமாற்றத்திற்கு எதிர்ப்பு உள்ளது. அத்தகைய உடல்களுக்கு இடையே வெப்பக் கடத்தல் பற்றிய ஆய்வு வெப்ப தொடர்பு நடத்துதல் (அல்லது வெப்ப தொடர்பு எதிர்ப்பு) என்று அழைக்கப்படுகிறது.
# வெப்பத் தொடர்பு

## மேலும் பார்க்கவும்

- வெப்பச் சமநிலை - A மற்றும் B ஆகிய இரு பொருள்கள் வெப்பத் தொடர்பில் இருக்கும்போது, A இலிருந்து B அல்லது B இலிருந்து A க்கு வெப்ப ஆற்றலின் நிகர பரிமாற்றம் இல்லாதபோது, அவை வெப்ப சமநிலையில் இருப்பதாகக் கூறப்படுகிறது.
வெப்ப சமநிலையை அனுபவிக்கும் பெரும்பாலான பொருள்கள் இன்னும் வெப்ப ஆற்றலைப் பரிமாறிக் கொள்கின்றன. ஆனால் நிகர வெப்பப் பரிமாற்றம் சுழியமாக இருக்கும்படி சமமாகச் செய்கின்றன.  
- வெப்ப இயக்கவியலின் சுழிய விதி - A மற்றும் B ஆகிய இரண்டு பொருள்கள் C உடன் மூன்றாவது பொருளுடன் வெப்ப சமநிலையில் இருக்கும்போது, A மற்றும் B ஆகியவை ஒருவருக்கொருவர் வெப்ப சமநிலையில் இருப்பதாகக் கூறப்படுகிறது.
# கலகடகி சட்டமன்றத் தொகுதி

## சட்டமன்ற உறுப்பினர்கள்

| தேர்தல் | வெற்றி பெற்றவர் | கட்சி |  |
| --- | --- | --- | --- |
| 1957 | தம்பகடா பசவன்னப்பா ராமப்பா | இந்திய தேசிய காங்கிரஸ் |  |
| 1962 | பக்கீரப்பா முத்தப்பா ஹஸ்பி |  |  |
| 1967 | பி. பி. சிவனகௌடா | சுயேச்சை |  |
| 1972 | பி. ஜி. சன்னப்பகௌடா | இந்திய தேசிய காங்கிரஸ் |  |
| 1978 | பக்கீரகௌடா சிவனகௌடா பாட்டீல் | ஜனதா கட்சி |  |
| 1983 | பாதர் ஜேக்கப் பள்ளிப்புரத்து | சுயேச்சை |  |
| 1985 | சித்தன்னகௌடர் பர்வதகௌடா சன்னவீரகௌடா | ஜனதா கட்சி |  |
| 1989 | ஜனதா தளம் |  |  |
| 1994 |  |  |  |
| 1999 | சிக்கனகௌத்ர சித்தனகௌடா ஈஸ்வரகௌடா | பாரதிய ஜனதா கட்சி |  |
| 2004 |  |  |  |
| 2008 | சந்தோஷ் எஸ். லாட் | இந்திய தேசிய காங்கிரஸ் |  |
| 2013 |  |  |  |
| 2018 | சி. எம். நிம்பன்னவர் | பாரதிய ஜனதா கட்சி |  |
| 2023 | சந்தோஷ் எஸ். லாட் | இந்திய தேசிய காங்கிரஸ் | } |
# மாகடி சட்டமன்றத் தொகுதி

**மாகடி சட்டமன்றத் தொகுதி** (*Magadi Assembly constituency*) என்பது இந்தியாவின் தென் மாநிலமான கர்நாடகாவின் கர்நாடகா சட்டமன்றத்தில் உள்ள 224 தொகுதிகளில் ஒன்றாகும். இது பெங்களூர் ஊரக மக்களவைத் தொகுதியின் ஒரு பகுதியாகும்.
# மாகடி சட்டமன்றத் தொகுதி

## சட்டமன்ற உறுப்பினர்கள்

### மைசூர் மாநிலம்

- 1951: எஸ். சித்தப்பா, இந்திய தேசிய காங்கிரசு
- 1957: பி. சிங்ரி கவுடா, பிரஜா சோசலிஸ்ட் கட்சி
- 1962: சிஆர் ரங்ககவுடா, பிரஜா சோசலிஸ்ட் கட்சி
- 1967: சிஆர் ரங்கேகவுடா, பிரஜா சோசலிஸ்ட் கட்சி
- 1972: எச்.ஜி.சன்னப்பா, சுயேச்சை
# மாகடி சட்டமன்றத் தொகுதி

## சட்டமன்ற உறுப்பினர்கள்

### கர்நாடக மாநிலம்

- 1978: பெட்டசுவாமி கவுடா, ஜனதா கட்சி
- 1983: எச். ஜி. சன்னப்பா, இந்திய தேசிய காங்கிரசு
- 1985: எச். ஜி. சன்னப்பா, ஜனதா கட்சி
- 1989: எச். எம். ரேவண்ணா, இந்திய தேசிய காங்கிரசு
- 1994: எச். சி. பாலகிருஷ்ணா, பாரதிய ஜனதா கட்சி
- 1999: எச். எம். ரேவண்ணா, இந்திய தேசிய காங்கிரசு
- 2004: எச். சி. பாலகிருஷ்ணா, ஜனதா தளம் (மதச்சார்பற்ற)
- 2008: எச். சி. பாலகிருஷ்ணா, ஜனதா தளம் (மதச்சார்பற்ற)
- 2013: எச். சி. பாலகிருஷ்ணா, ஜனதா தளம் (மதச்சார்பற்ற)  
| ஆண்டு | சட்டமன்ற உறுப்பினர் | கட்சி |
| --- | --- | --- |
| 2018 | ஏ. மஞ்சுநாத் | ஜனதா தளம் (சமயச்சார்பற்ற) |
| 2023 | எச். சி. பாலகிருஷ்ணா | இந்திய தேசிய காங்கிரசு |
# மாகடி சட்டமன்றத் தொகுதி

## மேலும் பார்க்கவும்

- ராமநகரம் மாவட்டம்
- கர்நாடக சட்டமன்ற தொகுதிகளின் பட்டியல்
# கொண்டலாத்தி

**கொண்டலாத்தி** (*Hoopoe*) ஹூபோசு (/ˈhuːpoʊ/) என்பது ஆப்பிரிக்கா, ஆசியா மற்றும் ஐரோப்பா முழுவதும் காணப்படும் வண்ணமயமான பறவைகள் ஆகும். இவற்றின் தனித்துவமான "கிரீடம்" இறகுகள் குறிப்பிடத்தக்கது. மூன்று உயிருள்ள மற்றும் ஒரு அழிந்துபோன சிற்றினம் என நான்கு சிற்றினங்கள் அங்கீகரிக்கப்பட்டுள்ளன. இருப்பினும் பல ஆண்டுகளாக தற்போதுள்ள அனைத்து சிற்றினங்களும் ஒரே சிற்றினமாக *- உபுபா எபோப்சு* குறிப்பிடப்பட்டன. ஆனால் சில வகைபிரித்தல் வல்லுநர்கள் இன்னும் மூன்று சிற்றினங்களையும் ஒத்தவையாகக் கருதுகின்றனர். சிலர் ஆப்பிரிக்க மற்றும் யூரேசிய கொண்டலாத்தியினை ஒன்றாகவும் மடகாசுகர் கொண்டலாத்தியினை தனிச் சிற்றினமாகவும் பிரிக்கின்றனர். யூரேசிய கொண்ட்லாத்தி இதன் வரம்பில் பொதுவானது மற்றும் அதிக எண்ணிக்கையினை கொண்டுள்ளது. எனவே இதனை செம்பட்டியலில் அச்சுறுத்தப்பட்ட உயிரினங்களில் தீவாய்ப்பு கவலை குறைந்த இனமாக மதிப்பிடப்பட்டுள்ளது. இருப்பினும், மேற்கு ஐரோப்பாவில் இவற்றின் எண்ணிக்கை குறைந்து வருகிறது. மாறாக, இதன் எண்ணிக்கை தெற்கு சினாய், ஷர்ம் எல்-ஷேக் முனையில் அதிகரித்து வருகிறது. எண்ணிக்கை அதிகமான கூடு கட்டும் இணைகள் ஆண்டு முழுவதும் வசிக்கின்றன.
# கொண்டலாத்தி

## வகைப்பாட்டியல்

*உபுபா* பேரினமானது 1758ஆம் ஆண்டில் சுவீடன் இயற்கையியலாளர் கரோலஸ் லின்னேயஸால் *சிஸ்டமா நேச்சுரேயின்* பத்தாவது பதிப்பில் அறிமுகப்படுத்தப்பட்டது. மாதிரி இனமாக ஐரோவாசிய கொண்டலாத்தி (*உபுபா எபோப்சு*) உள்ளது. *உபுபா* மற்றும் ἔποψ (*epops*) முறையே கொண்டலாத்தியின் இலத்தீன் மற்றும் பண்டைய கிரேக்கப் பெயர்கள் ஆகும். இவை இரண்டும், ஆங்கிலப் பெயரைப் போலவே, பறவையின் ஓசையினை அடிப்படையாகக் கொண்ட வடிவங்கள்.  
கொண்டலாத்தி கோராசிபார்மிசு இனக்குழுவில் வகைப்படுத்தப்பட்டது. இதில் மீன்கொத்திகள், பஞ்சுருட்டான் மற்றும் பனங்காடைகள் ஆகியவை அடங்கும். கொண்டலாத்தி மற்றும் மர கொண்டலாத்திகளுக்கிடையேயான நெருங்கிய உறவு, இவற்றின் எந்தியுருகளின் பகிரப்பட்ட மற்றும் தனித்துவமான தன்மையால் ஆதரிக்கப்படுகிறது. சிப்லி-அஹ்ல்கிஸ்ட் வகைபிரிப்பில், கொண்டலாத்திகோராசிபார்மிசிலிருந்து உப்புபிபார்ம்சு என்ற தனி வரிசையாகப் பிரிக்கப்பட்டுள்ளது. சில வகைப்பாட்டியலாளர்கள் உப்புபிபார்ம்களிலும் மர கொண்டலாத்தியினை வைக்கின்றனர். இப்போது ஏற்பட்டுள்ள ஒருமித்த கருத்து என்னவென்றால், கொண்டலாத்தி மற்றும் மர கொண்டலாத்தி இரண்டும் புசெரோடிபார்ம்சில் உள்ள இருவாட்சிகளுடன் சேர்ந்தவை ஆகும்.  
கொண்டலாத்திப் புதைபடிவ பதிவு மிகவும் முழுமையடையாது, ஆரம்பக்கால புதைபடிவமானது குவாட்டர்னரியிலிருந்து வந்தது. இவற்றின் உறவுகளின் புதைபடிவ பதிவுகள் பழையவை. புதைபடிவ மர கொண்டலாத்தி மியோசீனுக்கு முந்தயவை மற்றும் அழிந்துபோன தொடர்புடைய குடும்பமான , ஈசீனிலிருந்து வந்த மெசெலிரிரிசோரிடேவை சார்ந்தது.
# கொண்டலாத்தி

## வகைப்பாட்டியல்

### சிற்றினங்கள்

முன்னர் ஒரே சிற்றினமாகக் கருதப்பட்ட கொண்டலாத்தி தற்பொழுது மூன்று தனித்தனி சிற்றினங்களாகப் பிரிக்கப்பட்டுள்ளது: யூரேசியன் கொண்டலாத்தி, மடகாசுகர் கொண்ட்லாத்தி மற்றும் ஆப்பிரிக்கக் கொண்டலாத்தி. ஏற்றுக்கொள்ளப்பட்ட தனி சிற்றினமான செயிண்ட் எலனா கொண்டலாத்தி, செயிண்ட் எலனா தீவில் வாழ்ந்தது. ஆனால் 16ஆம் நூற்றாண்டில் அழிந்து போனது. இது அறிமுகப்படுத்தப்பட்ட பிற சிற்றினங்கள் காரணமாக இருக்கலாம்.  
லின்னேயஸ் 1758-ல், தனது *சிசுடமா நேச்சுரேயில்* *உபுபா* பேரினத்தை உருவாக்கினார். நீண்ட வளைந்த அலகுகளைக் கொண்ட மற்ற மூன்று சிற்றினங்களும் இதில் அடங்கும்:  
- *உ. எரெமிட்டா* (இப்போது *ஜெரோண்டிகசு எரெமிட்டா*), வடக்கு வழுக்கை கரண்டிவாயன்
- *உ. பைரோகோராக்சு* (இப்போது *பைரோகோராக்சு பைரோகோராக்சு*), சிவப்பு-அலகு சோஃப்
- *உ. பாராடிசிகா*  
முன்பு, பெரிய கொண்டலாத்தி-வானம்பாடி இந்த பேரினத்தின் உறுப்பினராகக் கருதப்பட்டது (*உபுபா அலாடிப்சு* என).
# கொண்டலாத்தி

## வகைப்பாட்டியல்

### சிற்றினங்கள்

#### பரவியுள்ள இனங்கள்

| *உபுபா ஆப்பிரிக்கானா* | ஆப்பிரிக்க கொண்டலாத்தி | தென்னாப்பிரிக்கா, லெசோதோ, ஈஸ்வதினி, நமீபியா, போட்ஸ்வானா, ஜிம்பாப்வே, மொசாம்பிக், அங்கோலா, சாம்பியா, மலாவி, தான்சானியா, சவுதி அரேபியா மற்றும் காங்கோ ஜனநாயகக் குடியரசின் தெற்குப் பகுதி |
| --- | --- | --- |
| *உபுபா எப்பப்சு* | ஐரோவாசிய கொண்டலாத்தி | ஐரோப்பா, ஆசியா மற்றும் வட ஆப்பிரிக்கா மற்றும் வடக்கு துணை-சஹாரா ஆப்பிரிக்கா |
| *உபுபா மார்ஜினாட்டா* | மடகாசுகர் கொண்டலாத்தி | மடகாசுகர் |
# கொண்டலாத்தி

## பரவலும் வாழ்விடமும்

காண்டன் மடாலயத்தில் கூடு கட்டும் கொண்டலாத்தி]]  
கொண்டலாத்தி ஐரோப்பா, ஆசியா மற்றும் வட ஆப்பிரிக்கா, துணை-சஹாரா ஆப்பிரிக்கா மற்றும் மடகாசுகர் ஆகிய நாடுகளில் பரவலாக காணப்படுகின்றன. பெரும்பாலான ஐரோப்பிய மற்றும் வட ஆசியப் பறவைகள் குளிர்காலத்தில் வெப்ப மண்டலங்களுக்கு வலசை போகின்றன. இதற்கு நேர்மாறாக, ஆப்பிரிக்கப் பறவைகள் இடம் பெயர்வதில்லை. இந்த சிற்றினம் அலாஸ்காவில் அலைந்து திரிந்து காணப்படும்; உ*. யூ.* சதுரேட்டா 1975-ல் யுகோன் வடிநிலத்தில் பதிவு செய்யப்பட்டது. கொண்டலாத்திகள் அவற்றின் ஐரோப்பிய வரம்பிற்கு வடக்கே இனப்பெருக்கம் செய்வதாக அறியப்படுகிறது. தெற்கு இங்கிலாந்தில் வெப்பமான, வறண்ட கோடைக் காலங்களில் கிடைக்கும் ஏராளமான வெட்டுக்கிளிகள் மற்றும் ஒத்த பூச்சிகளை உண்ணுகின்றன. இருப்பினும் 1980களின் முற்பகுதியில் வடக்கு ஐரோப்பியக் கொண்டலாத்தி எண்ணிக்கை சரிவானது, காலநிலை மாற்றங்கள் காரணமாக இருக்கலாம்.  
கொண்டலாத்தி இதன் வாழ்விடத்தில் இரண்டு அடிப்படைத் தேவைகளைக் கொண்டுள்ளது: வெற்று அல்லது குறைவான எண்ணிக்கையிலான தாவரங்கள் உடைய நிலம், தீவனம் மற்றும் செங்குத்து மேற்பரப்புகள் (மரங்கள், பாறைகள் அல்லது சுவர்கள், கூடு பெட்டிகள், வைக்கோல் மற்றும் கைவிடப்பட்ட ஓடைகள்). கூடு கட்டும் இந்தத் தேவைகள் பரந்த அளவிலான சுற்றுச்சூழல் அமைப்புகளில் வழங்கப்படலாம். இதன் விளைவாகக் கொண்டலாத்தி ஹீத்லேண்ட், மரங்கள் நிறைந்த புல்வெளிகள், சவன்னாக்கள் மற்றும் புல்வெளிகள் மற்றும் வனப் புல்வெளிகள் போன்ற பரந்த அளவிலான வாழ்விடங்களில் வாழ்கிறது. மடகாசுகர் சிற்றினங்கள் அதிக அடர்ந்த முதன்மைக் காடுகளைப் பயன்படுத்துகின்றன. பல்வேறு விவசாய நோக்கங்களுக்காக மனிதர்களால் இயற்கையான வாழ்விடங்களை மாற்றியமைத்ததால், ஆலிவ் தோப்புகள், பழத்தோட்டங்கள், திராட்சைத் தோட்டங்கள், பூங்கா மற்றும் விவசாய நிலங்களில் இவை பொதுவாகக் காணப்படுவது வழக்கமாகிவிட்டன. இருப்பினும் இவை தீவிரமாக விவசாயம் செய்யப்படும் பகுதிகளில் குறைந்து வருகின்றன. தெற்கு ஐரோப்பா மற்றும் ஆசியாவில் வேட்டையாடுதல் கவலைக்குரியதாக உள்ளது.  
இலங்கை மற்றும் மேற்குத் தொடர்ச்சி மலைகள் போன்ற சில பகுதிகளில் மழைக்காலங்களில் கொண்டலாத்தி வலசை போகின்றன. இமயமலையின் குறுக்கே இடம்பெயர்ந்து சுமார் உயரங்களில் காணப்படுவது பதிவு செய்யப்பட்டுள்ளது.
# கொண்டலாத்தி

## நடத்தையும் சூழலியலும்

தற்காப்பு தோரணையாக நீண்ட காலமாகக் கருதப்பட்ட நிலையில், கொண்டலாத்திகள் தங்கள் இறக்கைகள் மற்றும் வாலை தரையில் கீழே விரித்து, தலையை மேலே சாய்த்து சூரிய குளியலில் ஈடுபடுகின்றன. இவை பெரும்பாலும் தங்கள் இறக்கைகளை மடித்து பாதியிலேயே முனங்குகின்றன. இவை தூசி மற்றும் மணல் குளியல் செய்வதிலும் மகிழ்ச்சி அடைகிறது. பெரியவர்கள் இனப்பெருக்க காலத்திற்குப் பிறகு தங்கள் கருகலைத் தொடங்கி குளிர்காலத்திற்கு இடம்பெயர்ந்த பிறகும் தொடருகின்றது.
# கொண்டலாத்தி

## நடத்தையும் சூழலியலும்

### உணவு

கொண்டலாத்தியின் உணவு பெரும்பாலும் பூச்சிகளாகும். இருப்பினும் சிறிய ஊர்வன, தவளைகள் மற்றும் விதைகள் மற்றும் பெர்ரி போன்ற தாவர உணவினையும் சில நேரங்களில் எடுத்துக் கொள்கின்றன. இவை தனியாக இரை தேடுபவை. பொதுவாகத் தரையில் உண்ணும். மிகவும் அரிதாகவே ஆகாயத்தில் இரையினை உண்ணும். இவற்றின் வலுவான மற்றும் வட்டமான இறக்கைகள் இவற்றை வேகமாகப் பூச்சிகளைப் பின்தொடர்வதில் உதவுகின்றன. பூச்சிகளின் இளம் உயிரிகள், கூட்டுப்புழு, மற்றும் மோல் கிரிகெட்டுகளை வலிமையான கால்களால் பிரித்தெடுத்து அல்லது தோண்டி எடுக்கின்றன. கொண்டலாத்தி, மேற்பரப்பில் உள்ள பூச்சிகளை உண்ணும். இலைகளின் குவியல்களைக் கிளறியும் பெரிய கற்களைத் திருப்பியும் பட்டைகளை உரித்தும் அலகுகளின் உதவியால் உணவினைச் சேகரிக்கின்றன.
# பீம் குமார் யாதவ்

**பீம் குமார் சிங்** (*Bheem Kumar Yadav*) என்பவர் **மகத் சாம்ராட்** என்று அழைக்கப்படும் **பீம் யாதவ்** இந்திய அரசியல்வாதியும் இந்தியாவின் பீகார் சட்டமன்ற உறுப்பினரும் ஆவார். இவர் பீகார் மாநிலம் அவுரங்காபாத் மாவட்டத்தில் உள்ள நபிநகர் சட்டமன்றத் தொகுதியிலிருந்து இராச்டிரிய ஜனதா தளத்தின் வேட்பாளராகப் போட்டியிட்டு சட்டமன்ற உறுப்பினராக 2000ஆம் ஆண்டு முதன் முதலாகத் தேர்ந்தெடுக்கப்பட்டார்.
# பீம் குமார் யாதவ்

## அரசியல் வாழ்க்கை

- யாதவ் 2000ஆம் ஆண்டு பீகார் மாநிலம் நபிநகரில் இருந்து இராச்டிரிய ஜனதா தளத்தின் சட்டமன்ற உறுப்பினராகத் தேர்ந்தெடுக்கப்பட்டார்.
- 2020 பீகார் சட்டப் பேரவைத் தேர்தலில் யாதவ் கோ தொகுதியில் போட்டியிட்டு வெற்றி பெற்றார்.
# மாச்சாங் பூபோக்

**மாச்சாங் பூபோக்** (மலாய்: *Machang Bubok*; ஆங்கிலம்: *Machang Bubok*; சீனம்: 马章武莫; சாவி: ماڅڠ بوبوق) என்பது மலேசியா, பினாங்கு, மத்திய செபராங் பிறை மாவட்டத்தில் (*Central Seberang Perai District*), புக்கிட் மெர்தாஜாம் மக்களவை தொகுதியில் (*Bukit Mertajam Federal Constituency*) உள்ள ஒரு **மலேசியப் புதுக்கிராமம்** (*New Villages*) ஆகும்.  
கம்போங் மச்சாங் பூபோக் (*Kampung Machang Bubok*) எனும் கிராமத்தில் இருந்து உருவாக்கப்பட்ட இந்தப் புதுக்கிராமம் கெடா, கூலிம் எல்லைக்கு அருகில் உள்ளது.
# மாச்சாங் பூபோக்

## பொது

### மலாயா புதுக்கிராமங்கள்

**புதுக்கிராமங்கள்** அல்லது **மலாயா புதுக்கிராமங்கள்** (மலாய்: *Kampung Baru*; ஆங்கிலம்: *New Villages* அல்லது *Chinese New Villages*) என்பது பிரித்தானிய மலாயாவில்; மலாயா அவசரகாலத்தின் (*Malayan Emergency 1948–1960*) போது உருவாக்கப்பட்ட ஒரு குடியேற்றத் திட்டமாகும். இவற்றைத் தடுப்பு முகாம்கள் (*Internment Camps*) என்று அழைப்பதும் உண்டு.  
1950-ஆம் ஆண்டில் பிரிக்ஸ் திட்டத்தின் (*Briggs Plan*) ஒரு பகுதியாக இந்த முகாம்கள் உருவாக்கப்பட்டன. கிராமப்புறக் குடிமக்களுக்குள் மறைந்து இருந்த மலாயா தேசிய விடுதலை படையினரின் (*Malayan National Liberation Army*) ஆதரவாளர்களைத் தனிமைப் படுத்த இந்தப் புதுக்கிராமங்கள் திட்டம் செயல்படுத்தப்பட்டது.  
பெரும்பாலான புதுக்கிராமங்கள், முள்கம்பிகள் மற்றும் கண்காணிப்பு கோபுரங்களால் சூழப்பட்டு இருந்தன. தடுப்பு முகாம்களில் இருந்து தப்பிச் செல்பவர்களையும்; ஊரடங்குச் சட்டத்திற்குக் கட்டுப்படாமல் வெளியேற முயற்சிக்கும் எவரையும் சுட்டுக் கொல்லவும் கட்டளையிடப்பட்டது.